Diari Oficial de la Generalitat Valenciana


Sumari del DOGV 3648, del 20-12-1999 (1999/10620)

RESOLUCIÓ de 3 de desembre de 1999, del conseller de Cultura, Educació i Ciència, per la qual es concedixen subvencions a associacions juvenils i entitats prestadores de servicis a la joventut de la Comunitat Valenciana, d'àmbit comunitari per a 1999.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3648

Data del DOGV
:   20-12-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/10256


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 3 de desembre de 1999, del conseller de Cultura, Educació i Ciència, per la qual es concedixen subvencions a associacions juvenils i entitats prestadores de servicis a la joventut de la Comunitat Valenciana, d'àmbit comunitari per a 1999. [1999/F10520]
  
Per Ordre de la Conselleria de Cultura, Educació i Ciència de 12 de maig de 1999 (DOGV número 3.513, de 09.06.1999) es va fer pública la convocatòria de subvencions, per a 1999, a associacions juvenils, entitats prestadores de servicis a la joventut, seccions juvenils dels partits polítics i d'organitzacions sindicals tinguen o no personalitat jurídica pròpia, i confederacions i federacions d'associacions d'alumnes no universitaris de la Comunitat Valenciana d'àmbit d'acció comunitari.
  
Segons el que disposa l'ordre de convocatòria, la Comissió Avaluadora es va reunir per a l'estudi i l'avaluació de les sol×licituds presentades, i en va formular la proposta corresponent.
  
Per tot això i fent ús de les atribucions que em conferixen l'article 35 de la Llei 5/1983, de la Generalitat Valenciana, de 30 de desembre, de Govern Valencià, i l'article 47.11 del Text Refós de la Llei d'Hisenda Pública de la Comunitat Valenciana, resolc:
  
Primer
  
Concedir, a les entitats que es relaciona, les quantitats indicades per a la realització de programes generals d'activitat de les associacions, corresponents a 1999, tal com es detalla en l'annex I a esta resolució.
  
Segon
  
Desestimar la resta de sol·licituds, per incompliment de les bases de la convocatòria, tal com es detalla en l'annex II d'esta resolució.
  
Disposicions finals
  
Primera
  
Esta resolució entrarà en vigor el mateix dia de la seua publicació en el Diari Oficial de la Generalitat Valenciana.
  
Segona
  
Contra esta resolució i segons el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els 10, 14 i 46 de la Llei Reguladora de la Jurisdicció Contenciosa Administrativa, es podrà interposar potestativament recurs de reposició o, directament, recurs contenciós administratiu, en els terminis i davant dels òrgans que s'indica a continuació:
  
El recurs de reposició s'haurà d'interposar davant del conseller de Cultura, Educació i Ciència, en el termini d'un mes comptador a partir de l'endemà de la publicació de la resolució.
  
El recurs contenciós administratiu s'haurà d'interposar davant del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la publicació de la resolució.